'Hande van Klip' (69) wen geveg teen virus | Netwerk24
03 Julie 2020 12:28
Roberto Durán, wat as die bokser met die hande van klip bekend was, is weer gesond en reg om die lewe te pak. Foto: Getty Images
Durán (69) is Donderdag uit 'n hospitaal in Panamastad ontslaan nadat hy van sy stryd teen Covid-19 herstel het.
In 'n Instagram-inskrywing het Durán die gesondheidswerkers van sy land vir hul harde werk geprys.
"Ek is dalk 'n voormalige wêreldkampioen, maar julle is die ware kampioene van die lewe," sê hy.
"Dit was 'n wêreldkampioenskapsgeveg wat ek kon wen met die ondersteuning, hulp en toewyding van 'n mediese span."
Durán het sy bokshandskoene in 2001 eindelik weggepak ná 'n roemryke loopbaan waarin hy wêreldtitels in vier verskillende gewigsafdelings gehou het. Hy het 103 gevegte in die geldkryt gewen (70 met uitklophoue) en 17 keer verloor.
Robert Durán is in sy tyd as geldbokser deur teenstanders gevrees omdat hy in 'n woestaard in die kryt verander het. Foto: Getty Images